เงินบาทเปิด 29.98/30.00 บาท
ธนาคารกรุงเทพ รายงาน เงินบาทเปิด 29.98/30 แนะติดตามราคาทอง-การแก้ปัญหาหนี้ยุโรป
8 ก.ย. 2554

ธนาคารกรุงเทพ รายงาน เงินบาทเปิด 29.98/30 แนะติดตามราคาทอง-การแก้ปัญหาหนี้ยุโรป
นักบริหารเงินจากธนาคารกรุงเทพ เปิดเผยว่า เช้านี้เงินบาทเปิดตลาดที่ระดับ 29.98/30 บาท/ดอลลาร์ จากเย็นวานนี้ที่ปิดตลาดที่ระดับ 29.99/30.02 บาท/ดอลลาร์ ยังอ่อนค่าตาม Flow ของความต้องการดอลลาร์จากลูกค้าทองคำ เพราะเมื่อคืนราคาทองหลุดลงไปต่ำกว่า 1,800 เหรียญต่อออนซ์ 
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้อยู่ที่ระดับ 77.45 เยน/ดอลลาร์ จากเย็นวานนี้ที่ปิดตลาดที่ระดับ 77.16/17 เยน/ดอลลาร์ ส่วนเงินยูโรอยู่ที่ระดับ 1.406 ดอลลาร์/ยูโร จากเย็นวานนี้ที่ปิดตลาดที่ระดับ 1.4077/4079 ดอลลาร์/ยูโร
สำหรับวันนี้ คาดว่าเงินบาทจะเคลื่อนไหวในกรอบ 29.95-30.05 บาท/ดอลลาร์ โดยให้ติดตามราคาทองคำในตลาดโลก และธนาคารกลางยุโรปจะมีประชุมในวันนี้ ตลาดรอดูจุดยืนว่าจะมีความคืบหน้าเกี่ยวกับหนี้สินในยุโรปอย่างไร และเชื่อว่าจะมีผลต่อทิศทางเงินบาทแน่นอน
 วันนี้วันพฤหัสบดี จะมีการเปิดเผยข้อมูลเศรษฐกิจที่สำคัญของสหรัฐฯ คืนนี้ ธนาคารกลางสหรัฐ(เฟด) จะเปิดเผยรายงานสรุปภาวะเศรษฐกิจ(Beige Book) ส่วนคืนวันพรุ่งนี้(8 ก.ย.) กระทรวงพาณิชย์จะเปิดเผยข้อมูลการค้าระหว่างประเทศเดือนก.ค., กระทรวงแรงงานจะรายงานจำนวนผู้ขอรับสวัสดิการว่างงานรายสัปดาห์ และสำนักงานสารสนเทศด้านการพลังงานของสหรัฐ(EIA) จะเปิดเผยตัวเลขสต็อกน้ำมันรายสัปดาห์